EL CLUB JÓVENS L'ELIANA ORGANITZA EL I TORNEIG ESCOLAR BÀSQUET 3X3 L'ELIANA
Sin fecha

El Club de Bàsquet Jóvens l’Eliana organitza, amb la col·laboració de l’Associació de Clubs Esportius de l’Eliana i dels diferents col·legis del municipi, el I Torneig Escolar Bàsquet 3×3 l’Eliana.

Diumenge que ve, 10 de maig, des de les 10.00 del matí els escolars, des de 1r de primària fins a 4t de l’ESO, gaudiran d’una jornada d’esport i diversió en el Poliesportiu Municipal de l’Eliana.

Els i les alumnes dels col·legis de l’Eliana podran inscriure’s en grups de 3 en les diferents categories: prebenjamí i benjamí mixt, aleví, infantil i cadet femení i masculí. Per a apuntar-se, cal lliurar un full d’inscripció per equip al professor o responsable d’educació física del centre escolar.